**ELŐTERJESZTÉS**

Bonyhád Város Önkormányzati Képviselő-testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | Beszámoló a Bonyhádi Közös Önkormányzati Hivatal 2022. évi munkájáról |
| Előterjesztő: | Filczinger Ágnes jegyző |
| Előterjesztést készítette: | Filczinger Ágnes jegyző |
| Előterjesztés száma: | 51. sz. |
| Előzetesen tárgyalja: | Humán Bizottság  Pénzügyi Bizottság |
| Mellékletek száma: | 3 db |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 81. § (3) bekezdés f. pontja alapján a jegyző évente beszámol a Képviselő-testületnek a hivatal munkájáról. A Bonyhádi Közös Önkormányzati Hivatalt létrehozó – 2019. december 12-én módosított – megállapodás 3.2.3. pontja szerint a jegyző megbízottja jelenlétével évente egy alkalommal valamennyi képviselő-testület előtt legkésőbb a tárgyévet követő október 31-ig beszámol a közös önkormányzati hivatal működéséről.

Az előterjesztés mellékletét képező beszámolóban ezúton tájékoztatom a Tisztelt Képviselő-testületet a Bonyhádi Közös Önkormányzati Hivatal 2022. évi tevékenységéről.

Kérem a Tisztelt Képviselő-testületet, hogy a beszámolót megvitatni és elfogadni szíveskedjen!

**Határozati javaslat**

Bonyhád Város Önkormányzati Képviselő-testülete a Bonyhádi Közös Önkormányzati Hivatal 2022. évi munkájáról szóló beszámolót az előterjesztés melléklete szerint elfogadja.

Felelős: Filczinger Ágnes jegyző

Határidő: azonnal

Bonyhád, 2023. március 22.

Filczinger Ágnes

jegyző